Kesên LGBT di îslamê de
Homoseksuelî di îslamê de, anku kesên êlcîbîtî (LGBT) di îslamê de gelek aliyên xwe hene, li gora ku ew behsa homoerotîzmê dike (mînak di helbestên gelên misilman de) yan jî têkilî û kirinên zayendî yên di navbera kesên ji heman zayendê de. Nirxandina huqûqî ya van aliyan di fiqha îslamî, fiqh de cûrbicûr e. Ev nirxandin di tevahiya dîrokê de ji aliyê civakî ve hatiye guhertin; li gorî şiroveyên muhafezekar di şerîeta îslamê de pêkanîna têkiliya zayendî ya hevzayendan wekî "têkiliya zayendî ya ne rewa" (zina, fuhûşî) tê hesibandin. Helwesta li dijî kesên lezbiyen, hevzayend, bîseksuel û transgender (kesên êlcîbîtî, LGBT) û serpêhatiyên wan ên li cîhana misilmanan ji dîroka wê ya dînî, qanûnî, civakî, siyasî û çandî bandor bûye.